דנזל דומפריס

דנזל דומפריס (בהולנדית: Denzel Dumfries; נולד ב-18 באפריל 1996) הוא כדורגלן הולנדי המשחק בעמדת המגן באינטר מילאנו ובנבחרת הולנד.

קריירה
דומפריס עבר ב-2014 ממחלקת הנוער של ברנדרכט למחלקת הבוגרים של קבוצת ספרטה רוטרדם מליגת המשנה ההולנדית, וערך את הופעת הבכורה שלו בקבוצה ב-20 בפברואר 2015, במשחק ליגה נגד אמן. הוא היה בורג מרכזי בקבוצתו וסייע לעלייתה לליגת העל ההולנדית בסוף עונת 2015/2016. הוא גם נבחר ל"פריצת השנה" בליגה ההולנדית השנייה.

בקיץ 2017 הצטרף להירנפיין מליגת העל ההולנדית.

ביוני 2018 חתם על חוזה לחמש שנים בפ.ס.וו. איינדהובן.

ב-14 באוגוסט 2021 חתם באינטר מילאנו. הוא כבש שער בכורה ב-4 בדצמבר בניצחון 0–3 על רומא.

קריירת נבחרות
במרץ 2014 קיבל דומפריס זימון בכורה לשחק במדי נבחרת ארובה, והוא ערך את הופעת הבכורה שלו בניצחון נבחרתו 2–0 על נבחרת גואם. חמישה ימים לאחר מכן כבש את שערו היחיד במדי הנבחרת בניצחון 1–0 על גואם במשחק הגומלין.

את הופעתו הראשונה במדי נבחרת הולנד ערך ב-13 באוקטובר 2018 בניצחון נבחרתו 3–0 על נבחרת גרמניה.

בשנת 2019 שיחק דומפריס 120 דקות בניצחון נבחרתו 3–1 בהארכה על נבחרת אנגליה בחצי גמר ליגת האומות, ו-90 דקות בהפסד נבחרתו 0–1 לנבחרת פורטוגל במשחק הגמר.

במשחק הפתיחה של נבחרת הולנד ביורו 2020, כבש שער בכורה והעניק לנבחרתו ניצחון 2–3 על אוקראינה. גם במשחק השני בטורניר כבש שער בניצחון 0–2 על אוסטריה, ניצחון אשר הבטיח לנבחרת הולנד את ראשות הבית ומקום בשמינית הגמר.

נכלל בסגל נבחרת הולנד בטורניר מונדיאל 2022.

תארים

קבוצתיים
ספרטה רוטרדם
 אליפות ליגת המשנה ההולנדית: 2015/2016

פ.ס.וו. איינדהובן
 מגן יוהאן קרויף 2021 אינטר מילאנו
 הסופר קאפ האטלקי 2021
אינטר מילאנו
 גביע האיטלקי 2021/2022
נבחרת הולנד
 ליגת האומות (סגנות): 2018/2019

אישיים
פריצת השנה בליגת המשנה ההולנדית: 2015/2016
 הרכב השנה של ליגת העל ההולנדית: 2018/2019

קישורים חיצוניים

הערות שוליים

כדורגלנים ארובים
כדורגלנים הולנדים
מגני כדורגל ארובים
מגני כדורגל הולנדים
רוטרדם: כדורגלנים
כדורגלני ספרטה רוטרדם
כדורגלני הירנפיין
כדורגלני פ.ס.וו. איינדהובן
כדורגלני אינטר מילאנו
כדורגלני נבחרת הולנד
ספורטאים הולנדים באיטליה
הולנדים ממוצא סורינאמי
הולנדים ממוצא ארובי
כדורגלני יורו 2020
כדורגלני מונדיאל 2022
הולנדים שנולדו ב-1996